en en en en en en en en cs en en hbs_lat gu fi en en en en en gu gu gu gu gu gu gu gu gu gu gu gu gu gu gu en en en en en en en ar en en en en fi en en hbs_lat en en en en
Home : Shree Saurashtra Prajapati Variya Samaj
WELCOME TO SAURASHTRA PRAJAPATI WEB PORTAL
I have resigned from the post of the President. I am thankful to all members for granting to me a heartfelt standing send-off for my lifetime service to Shree Saurashtra Prajapati Variya Samaj Mumbai. I am also thankful to Samaj to appoint me as a Trustee of the Samaj. This is a great respect & reward to me. Thanks to all once again. Now new President of the Samaj is Himmatbhai O. Naliyapra. Heartiest congrats to him & best wishes. - Balubhai M. Sardhara
WELCOME TO SAURASHTRA PRAJAPATI VARIYA SAMAJ WEB PORTAL
આપ સૌના સાથ સહકાર અને વરિયા દેવીની અસીમ કૃપાથી આપની સમક્ષ શ્રી સૌરાષ્ટ્ર પ્રજાપતિ વરિયા સમાજ, મુંબઈ ની પ્રથમ વેબસાઈટ આપના ચરણોમાં ધરતા અમે અતિશય આનંદ અને હર્ષ અનુભવીએ છીએ.
આજનો સમય આપણા સમાજનો ઉત્કર્ષ અને પ્રગતીનો સુવર્ણ યુગ છે. આજ થી ૩૦ -૪૦ વર્ષ પૂર્વે સમાજમાં શિક્ષણ સાવ તળીએ હતું, તે આજે સર્વોત્તમ શીખરો સર કર્યા હોય તેનો અહેસાસ આપણા સમાજનું બુદ્ધિધન (આપણા કેટલાય દાક્તરો , ઈજનેરો, વ્યવસાયિકો અને સ્નાતકો તેમજ અનુસ્નાતકો તાદૃશ્ય પ્રત્યક્ષ, પુરાવા રૂપે આપણા સમાજ ને ગર્વ થી ઉચ્ચસ્થાને શોભાવી રહ્યા છે) કંઈ કેટલાય યુવાનો અને યુવતીઓને ભારતની  વિશાળ ભૂમિ નાની લાગી છે, તેઓ પરદેશ માં પ્રવીણતા અને પ્રકાશ ફેલાવી રહી આપણા સમાજને ઉજળો બનાવી રહ્યા છે. હજુ આ પ્રવાહ ઘણો પ્રચંડતાપૂર્વક આગળ ધપશે એવા સારા સારા સંકેતો આપણી આશાને અમર બનાવી રહ્યા છે.
આજના ઝડપી યુગમાં સમયની ખેંચ હોય છે. જે વ્યક્તિ સમય ની કિંમત સમજે છે તે મહા મૂલ્યને અવશ્ય પામે છે. સૌએ પોતાના સમય નું આયોજન કરવું જરૂરી છે. આ આયોજનમાં થોડો સમય આપણા સમાજ માટે ફાળવો એ દરેક સમાજની ઉન્નતી માટે જરૂરી છે. સૌને સમાજના કાર્યમાં આગળ આવવા હું નમ્ર વિનંતી કરું છું. દિપથી દિપ, જ્યોતથી જ્યોત પ્રગટાવીએ અને સમાજ ને પ્રકાશના પંથે દોરી આપણે સૌ સફળતા ના શિખરો સર કરીએ એવી અદમ્ય આશા.
એક વાત અવશ્ય કહીશ. તમારા આચરણમાં ના હોય એ ઉપદેશ પોકળ હશે. જેનું કંઈ જ મહત્વ ના હોય અને સ્વીકાર્ય પણ ના હોય. મને જણાવતા અનહદ આનંદ થાય છે કે આપણા સમાજની સેવામાં એ રજીસ્ટર થયુ તે પહેલાથી, તેના ટ્રસ્ટ ડીડ બનાવવાથી માંડી ને માનદ મંત્રી, ઉપ પ્રમુખ ત્થા પ્રમુખ તરીકે તન-મન-ધનથી મેં આજ સુધી સેવા કરી છે, જે કદાચ આજીવન સેવાની તક મારા જેવા ફક્ત એક જ ભાગ્યશાળી ને મળી છે એ બદલ હું ધન્યતા અનુભવું છું, મારું આચરણ ખાલી ઉપદેશ નહોતો એમ સમજી આજનું યુવાધન આપણા સમાજની દરેક પ્રવૃત્તિમાં જોડાય ને સેવાનો લાભ લે એવી ઈચ્છા અને આકાંક્ષા રોકી નથી શકતો.
તમે સમાજ પાસે થી શું મેળવ્યું એ ભૂલી જાવ, તમે સમાજને શું આપ્યું એ જ મહત્વ નું છે. લેનારા કરતા દેનાર મોટો હોય છે. લેનારનો હાથ નીચો હોય છે અને આપનારનો હાથ ઉપર એ નિર્ભય સત્ય છે. નાત વિના ગત નથી. જ્ઞાતિ ગંગા એ પવિત્ર પર્વ છે. તેમાં ડૂબકી લગાવી શીતળતા અનુભવો એવી અભ્યાર્થના.
અત્યાર સુધી ના ત્રણ ત્રણ વસ્તી પત્રક પુસ્તક સ્વરૂપી આપ્યા છે, હવે એ સમયની માંગ તેને "Electronic Media" (E/M) માં માંગી રહ્યું હતું તે પૂરી કરવાનો અમારો નમ્ર પ્રયાસ છે જે આપ સૌ બિરદાવશો. E/M ની એક ખાસિયત છે, છપાયેલા પુસ્તકમાં જે શક્ય નથી હોતું તે E/M માં એની ઝડપ, અપડેશન, કરેકશન વગેરે વગેરે.
આ EM ના features, આપ જેમ જેમ વાપરશો તેમ તેમ દરરોજ કંઈકને કંઈ નવીન અને સાતત્ય આપને સાંપડશે. સમાજની દરેક વ્યક્તિ ની માહિતી ખાનગી રહે, દુરુપયોગ ન થાય તે માટે ના ઘણા ઘણા ઉપાય અહીં મુક્યા છે. આપ સૌને ખાસ ભલામણ છે કે આપ નો પાસવર્ડ ગોપનીય રાખો અને અવાર નવાર તે બદલતા રહો. દરેક બાબત ની વિગતો સંપૂર્ણ પણે જાતે માર્ગદર્શક છે. સારા-માઠા સમાચાર, પ્રસંગો ની માહિતી, ફોટા મુકવાના, Mass SMS અને Email આપણ સૌને ખુબ નજીક લાવશે અને એક બીજા ને જાણી અને સમજી શકશું. સમાજના કલ્યાણ માટે નું સાહિત્ય આવકાર્ય છે પણ ઔચિત્ય ભંગ કરતી કે અરુચિકર વિગતો, ફોટાઓ વગેરે હટાવવા નો તેમજ આવી વ્યક્તિના ખાતા બંધ કરવાનો સમાજ ને અધિકાર રહેશે. હજુ અહીં જાહેરાતો, શુભેચ્છા સંદેશ, ફોટો વગેરે અપડેશન માં છે.
નિ:સ્વાર્થ મહાકાર્યમાં કોઈ ક્ષતિ ન રહી જાય તેની પૂર્ણ તકેદારી લીધી હોવાનો અમારો વિશ્વાસ કરશો, તેમ છતાંય, આ કપરા કાર્યમાં શરત ચૂક થી જો કઈ ક્ષતિ રહી ગઈ હોય તો આપ વિશાળ હૃદય રાખી ક્ષ્યમ્ય ગણશો.
શ્રી વરિયા દેવી ના આશીર્વાદ આપણા સમાજ પર સદાય વરસતા રહે તેવી પ્રાર્થના સહીત, તેમના ચરણ કમળમાં સમર્પિત આ વેબસાઈટ જ્ઞાતિજનોને સદુપયોગી નીવડે તેવી આશા સાથે આપની સેવામાં અર્પણ કરીએ છીએ અને આપના સહકાર બદલ ધન્યવાદ તેમજ ભવિષ્યમાં પણ નિરંતર સહકાર મળશે એવી આશા
મુંબઈ તા. ૧૧ ઓક્ટોબર, ૨૦૧૪
-    શ્રી સૌરાષ્ટ્ર પ્રજાપતિ વરિયા સમાજ, મુંબઈ વતી
શ્રી બાલુભાઈ મૂળજીભાઈ સરધારા, પ્રમુખ શ્રી
on Oct 11, 2014
AGM 2014 - Website Launch
Arise! Awake! And stop not until the goal is reached. -Swami Vivekananda
© 2014 - 2018 Shree Saurashtra Prajapati Variya Samaj Mumbai, All rights reserved.
Designed and Maintained by iSign Tech Solutions